text: Crítiques a Deulofeu per fer-se aquestes fotos amb lleons - Diari de Girona
  El jugador gironí ha compartit unes imatges que han suscitat les crítiques dels seus seguidors
  El jugador gironí ha estat el receptor d'una allau de crítiques a les xarxes socials per publicar unes instantànies amb uns lleons que els internautes han qualificat de "drogats" i l'han acusat de maltractament animal. El davanter del Watford ha passat part de les seves vacances a l'Àfrica amb la seva parella Maria Casas, on s'ha immortalitzat amb un lleó amb captivitat.
  Aquest fet no ha passat desapercebut pels internautes que l'acusen de maltractament animal, promocionar el turisme irrespectuós amb les espècies salvatges i especulen amb el veritable estat dels lleons que apareixen a les fotografies dels quals indiquen que normalment estan sedats per tolerar els turistes i que es puguin fer fotografies amb ells.